ચાલ્યા કરું છું. સૌંદર્યોને પીધા કરું છું. નિકોલસ રોરિકનું ચિત્રોનું મ્યુઝિયમ જોયું. ચિત્રોને પહેલી વાર ધ્યાનથી જોવાના રોમાંચનું સુખ જમા બાજુ નોંધ્યું. વિશિષ્ટ બાંધણીવાળા ‘નગર’ના મકાનોના ફોટોગ્રાફ લીધા. એક બાજુ ખીણ અને એક બાજુ પહાડ. વચ્ચે આપણે મસ્તરામ! આ બધી જ જગ્યાઓએ હું પહેલાં પણ ફરી ચૂક્યો છું, પણ મારમાર જતી ભાડાની ટેક્સીના બંધ કારની આરપાર આ સૌંદર્યનું એક ટીપું પણ હૃદયને સ્પર્શી શક્યું ન હતું. આ વખતની વાત જ જુદી હતી!